Legal Document

Category: 226

Text:
12. ΑΠΟΦΑΣΗ ΔΗΜΑΡΧΟΥ ΑΘΗΝΑΙΩΝ Αριθ.14451 της 28 Ιαν./10 Φεβρ.1982 (ΦΕΚ Β΄54) Εσωτερικός κανονισμός λειτουργίας της Δημοτικής Επιχειρήσης με το όνομα «ΔΗΜΟΣ ΑΘΗΝΑΙΩΝ ΕΠΙΧΕΙΡΗΣΗ ΜΗΧΑΝΟΓΡΑΦΗΣΕΩΣ». Για τις δημοτικές ή κοινοτικές επιχειρήσεις συνεταιριστικού χαρακτήρα βλ.άρθρ.43 έως 46 Νόμ.1416/18-21 Φεβρ. 1984 (ΦΕΚ Α 18) Τόμ.3, σελ.52,263. Σελ.258,22(γ) Τεύχος 1429 Σελ. 70 3.Δ.ζ.9-12 Δημοτικές Επιχειρήσεις 13. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΏΝ Αριθ.25027 της 9/19 Απρ.1984 (ΦΕΚ Β΄244) Καθορισμός αναγκαίων λεπτομερειών για την εφαρμογή των διατάξεων των άρθρ.205 έως 213 του Νόμ.1065/80 κλπ. Με το Π.Δ.596/1989 (κατωτ. αριθ.17), καθορίστηκε η αντιστοιχία των οργάνων, για την αναλογική εφαρμογή των άρθρ.260-268 και 270 του Δ.Κ.Κ. (Π.Δ.323/1989, τόμ.3 σελ.52,291) και της εν λόγω απόφασης, όταν πρόκειται για αμιγείς επιχειρήσεις που συνιστώνται από τις νομαρχιακές αυτοδιοικήσεις. Με την παρ.13 άρθρ.5 Νόμ.2307/8-15 Ιουν.1995 (ΦΕΚ Α΄113), Τόμ.3, σελ.52,666, ορίστηκε ότι: «Όπου στο κείμενο της απόφασης Υπουργού Εσωτερικών υπ’αριθ.25027/9.4.1984) αναγράφεται: -«απόφαση του Υπουργού Εσωτερικών» εφεξής αντικαθίσταται με: «πράξη του Περιφερειακού Διευθυντή». Έχοντας υπόψη: Τις διατάξεις του άρθρ.42 του Νόμ.1416/84 «Τροποποίηση και συμπλήρωση διατάξεων της δημοτικής και κοινοτικής νομοθεσίας για την ενίσχυση της Αποκέντρωσης και την ενδυνάμωση της Τοπικής Αυτοδιοίκησης», αποφασίζουμε: Εκπρόσωποι στο Διοικητικό Συμβούλιο Άρθρ.1.-1.Στο Διοικητικό Συμβούλιο δημοτικής ή κοινοτικής επιχείρησης, αιρετοί εκπρόσωποι του δήμου ή της κοινότητας μπορεί να είναι ο δήμαρχος ή ο πρόεδρος της Κοινότητας, μέλη του δημοτικού ή κοινοτικού συμβουλίου, μέλη συμβουλίου δημοτικού διαμερίσματος, ο πάρεδρος συνοικισμού. 2.Οι εκπρόσωποι των εργαζομένων εκλέγονται από τη Γενική Συνέλευσή τους, που συγκαλείται από το Διοικητικό Συμβούλιο του συλλόγου των εργαζομένων στην επιχείρηση, μέσα σε δεκαπέντε μέρες από τότε που θα πάρει τη σχετική γραπτή πρόσκληση του προέδρου του Διοικ. Συμβουλίου της επιχείρησης. Αν η προθεσμία αυτή περάσει άπρακτη, τη Γενική Συνέλευση των εργαζομένων συγκαλεί ο πρόεδρος του Διοικ. Συμβουλίου της επιχείρησης. Σε περίπτωση που δεν υπάρχει σύλλογος των εργαζομένων ή δεν υπάρχει ενιαίος σύλλογος, ο Πρόεδρος του Διοικ. Συμβουλίου της επιχείρησης συγκαλεί όλους τους εργαζομένους σε Γενική Συνέλευση με σκοπό την εκλογή των εκπροσώπων των εργαζομένων. Στην ίδια περίπτωση, η γενική Συνέλευση των εργαζομένων, με ειδικό κανονισμό, ρυθμίζει τα σχετικά με τη σύγκληση της Γενικής Συνέλευσης και τον τρόπο εκλογής των εκπροσώπων των εργαζομένων. 3.Τον κοινοτικό φορέα που θα εκπροσωπηθεί στο Διοικ. Συμβούλιο της επιχείρησης επιλέγει το Δημοτικό ή Κοινοτικό Συμβούλιο και είναι κατά προτίμηση συνεταιρισμός κατοίκων του Δήμου ή της Κοινότητας, που εκπροσωπεί τους καταναλωτές των προϊόντων (αγοραστές ή χρήστες) ή τους χρήστες των έργων ή υπηρεσιών της επιχείρησης, ή άλλος κοινωνικός φορέας που τα μέλη του εξυπηρετούνται ή επηρεάζονται από τη δραστηριότητα της επιχείρησης αυτής. Εάν δεν υπάρχει τέτοιος συνεταιρισμός ή άλλος κοινωνικός φορέας στην περιοχή του Δήμου ή της κοινότητας, το δημοτικό ή κοινοτικό συμβούλιο μπορεί να επιλέξει αντίστοιχο φορέα της ευρύτερης περιοχής (επαρχίας ή Νομού.). Στο Διοικητικό Συμβούλιο μπορούν να εκπροσωπηθούν περισσότεροι από ένα κοινωνικοί φορείς. Μέλη του Διοικητικού Συμβουλίου ΄Αρθρ.2.-1.Μέλη του Διοικητικού Συμβουλίου δεν μπορεί να είναι όσοι είναι με οποιαδήποτε μορφή εργολάβοι ή προμηθευτές της επιχείρησης ή μέλη του Διοικ. Συμβουλίου ομοειδούς επιχείρησης. 2.Η θητεία του Διοικ. Συμβουλίου ακολουθεί τη θητεία του Δημοτικού ή Κοινοτικού Συμβουλίου και σε κάθε περίπτωση λήγει το αργότερο τρεις μήνες μετά την εγκατάσταση του Δημοτικού ή Κοινοτικού Συμβουλίου, εκτός αν στην πράξη σύστασης της επιχείρησης προβλέπεται μικρότερη θητεία. Το Δημοτικό ή Κοινοτικό Συμβούλιο οφείλει να ορίσει τα μέλη του Διοικ. Συμβουλίου μέσα στην παραπάνω προθεσμία και σε περίπτωση σύστασης νέας επιχείρησης μέσα σε τρεις μήνες από τη δημοσίευση της οικείας συστατικής πράξης. Σε περίπτωση που για οποιοδήποτε λόγο δεν οριστούν τα μέλη του Διοικ. Συμβουλίου της επιχείρησης από το νέο Διοικητικό ή Κοινοτικό συμβούλιο, παρατείνεται η θητεία του Διοικητικού Συμβουλίου μέχρι να οριστούν αυτά. 3.Τα μέλη του Διοικ. Συμβουλίου μπορεί να αντικατασταθούν κατά τη διάρκεια της θητείας τους, με απόφαση του Δημοτικού ή κοινοτικού συμβουλίου που τα όρισε, που λαμβάνεται με την απόλυτη πλειοψηφία του νόμιμου αριθμού των μελών του. Ειδικά για την αντικατάσταση των εκπροσώπων των εργαζομένων και του κοινωνικού φορέα της περιοχής απαιτείται η σύμφωνη γνώμη του οργάνου που τους πρότεινε. Μέλος του Διοικητικού Συμβουλίου, που απουσιάζει από τις συνεδριάσεις του πέρα από τρεις μήνες συνεχώς, θεωρείται ότι παραιτήθηκε και μπορεί να αντικατασταθεί με απόφαση του Δημοτικού ή Κοινοτικού Συμβουλίου. 4.Αν μέλη του Διοικ. Συμβουλίου δεν δεχθούν τον ορισμό τους, μέσα σε τριάντα μέρες από  την επίδοση του σχετικού εγγράφου, ή παραιτηθούν ή πεθάνουν ή αντικατασταθούν σύμφωνα με  την παρ.3 του άρθρου αυτού ή αν παραμείνουν κενές θέσεις μελών για οποιοδήποτε άλλο λόγο,  το Διοικ. Συμβούλιο μέχρι να οριστούν  οι        αντικαταστάτες          τους          λειτουργεί (Αντί για τη σελ.258,23(α) Σελ.258,23(β) Τεύχος 1249-Σελ.57 Δημοτικές Επιχειρήσεις 3.Δ.ζ.13 νόμιμα με την ελλιπή σύνθεσή του, που δεν μπορεί πάντως να είναι μικρότερη από τον αριθμό μελών που χρειάζεται για την απαρτία. Νόμιμα επίσης λειτουργεί το Διοικ. Συμβούλιο μέχρι να οριστούν οι εκπρόσωποι των εργαζομένων και του κοινωνικού φορέα της περιοχής. Λειτουργία και αρμοδιότητες των οργάνων της επιχείρησης Άρθρ.3.-1.Το Διοικητικό Συμβούλιο συνέρχεται τακτικά τουλάχιστο μια φορά το μήνα και έκτακτα όταν οι υποθέσεις της επιχείρησης το απαιτούν. Το Διοικ. Συμβούλιο συγκαλείται από τον Πρόεδρό του, ο οποίος υποχρεώνεται να το συγκαλέσει και όταν το ζητήσει το ένα τρίτο των μελών του Δ.Σ. ή ο Δήμαρχος ή ο Πρόεδρος της Κοινότητας ή το Δημοτικό ή Κοινοτικό Συμβούλιο. 2.Το Διοικητικό Συμβούλιο συνεδριάζει στην έδρα της επιχείρησης και βρίσκεται σε απαρτία εφόσον ο αριθμός των παρόντων είναι μεγαλύτερος από το μισό του νόμιμου αριθμού των μελών του. Μέλος του διοικητ. Συμβουλίου που απουσιάζει ή κωλύεται δεν μπορεί να αντιπροσωπευθεί από άλλον και αναπληρώνεται μόνον από το νόμιμο αναπληρωτή του. Οι αποφάσεις του Διοικ. Συμβουλίου παίρνονται με απόλυτη πλειοψηφία των παρόντων και σε περίπτωση ισοψηφίας η ψήφος του προέδρου θεωρείται διπλή. Η ψηφοφορία είναι φανερή εκτός αν ζητηθεί από οποιοδήποτε μέλος ή μυστική ψηφοφορία. Για τις αποφάσεις του Διοικ. Συμβουλίου τηρούνται πρακτικά σε ειδικό βιβλίο. Τα πρακτικά υπογράφονται από τον πρόεδρο και τα μέλη του Διοικ. Συμβουλίου που παρευρίσκονται στη συνεδρίαση. Τα πρακτικά τηρούνται από υπάλληλο της επιχείρησης, που ορίζεται με απόφαση του Διοικ. Συμβουλίου. 3.Το Διοικητικό Συμβούλιο διοικεί και διαχειρίζεται τις υποθέσεις που αφορούν την επιχείρηση και ιδιαίτερα: α)Διορίζει και απολύει το υπαλληλικό και εργατοτεχνικό προσωπικό και αποφασίζει για όλες τις μεταβολές της υπηρεσιακής του κατάστασης, β)ψηφίζει τον προϋπολογισμό, εγκρίνει τον Ισολογισμό και καταρτίζει την Έκθεση πεπραγμένων στο τέλος κάθε διαχειριστικής χρήσης, γ)καθορίζει τις τιμές και τους όρους για τη διάθεση των προϊόντων της επιχείρησης ή για τη χρήση των υπηρεσιών της, δ)αποφασίζει για τον τρόπο ανάθεσης των μελετών, εκτέλεσης των έργων και διενέργειας των προμηθειών, αναθέτει τη σύνταξη των μελετών και την εκτέλεση των έργων και εγκρίνει τις μελέτες και τις προμήθειες, ε)αποφασίζει την αγορά και τη μίσθωση ακινήτων και κινητών που είναι χρήσιμα στην  Σελ.258,24(β) Τεύχος 1249-Σελ.58 επιχείρηση, και την εκποίηση και εκμίσθωση ακινήτων και κινητών που ανήκουν στην επιχείρηση, στ)αποφασίζει την άσκηση και παραίτηση από οποιοδήποτε ένδικο μέσο ενώπιον οποιουδήποτε δικαστηρίου και διοικητικής αρχής, καθώς και τα σχετικά με δικαστικούς ή εξώδικους συμβιβασμούς, ζ)αποφασίζει τη σύναψη κάθε φύσης δανείων, και μπορεί για ασφάλειά τους να εκχωρεί το σύνολο ή μέρος από τις προσόδους της επιχείρησης, και αποφασίζει την παροχή δικαιωμάτων υποθήκης σε ακίνητά της, η)γνωμοδοτεί για όλα τα θέματα που αφορούν την επιχείρηση, εφόσον τα θέματα αυτά ανήκουν στην αποφασιστική αρμοδιότητα του Δημοτικού ή Κοινοτικού Συμβουλίου. 4.Με απόφαση του Δημοτικού ή Κοινοτικού Συμβουλίου ύστερα από πρόταση του Διοικ. Συμβουλίου της επιχείρησης, μπορεί να ορίζεται η μερική ή η πλήρης απασχόληση στην επιχείρηση με αμοιβή, μέχρι του ενός τετάρτου των μελών του Διοικ. Συμβουλίου. Στην ίδια απόφαση καθορίζονται τα μέλη που θα απασχοληθούν, οι αρμοδιότητες και η αμοιβή τους. Αν το ένα τέταρτο των μελών δεν είναι ακέραιος αριθμός, το κλάσμα που προκύπτει στρογγυλεύεται προς το πάνω. 5.Για την αποτελεσματικότερη λειτουργία της επιχείρησης μπορεί το Διοικ. Συμβούλιο να αναθέτει με απόφασή του την άσκηση του συνόλου ή μέρους των αρμοδιοτήτων του, εκτός των περιπτ.β΄, γ΄, ε΄ και ζ΄ της παρ.3, αυτού του άρθρου στον πρόεδρο και σε άλλα όργανα της επιχείρησης, στο Δ/ντή και τους υπεύθυνους των λειτουργικών μονάδων της επιχείρησης. 6.Ο Πρόεδρος του Διοικ. Συμβουλίου εκπροσωπεί την επιχείρηση στα δικαστήρια και σε κάθε αρχή και δίνει τους όρκους που επιβάλλεται. Επίσης μπορεί σε περίπτωση κινδύνου από αναβολή, χωρίς απόφαση του Διοικητικού Συμβουλίου, να εγκρίνει και αντικρούει αγωγές και να ασκεί ένδικα μέσα, να διορίζει πληρεξούσιους και να προβαίνει σε κάθε δικαστική ή εξώδικη πράξη που προστατεύει τα συμφέροντα της επιχείρησης. Τις πράξεις αυτές υποβάλλει αμέσως στο Διοικ. Συμβούλιο. Επίσης ο Πρόεδρος υπογράφει τα συμβόλαια της επιχείρησης. Τον Πρόεδρο αναπληρώνει στα καθήκοντά του ο Αντιπρόεδρος. Με απόφαση του Διοικ. Συμβουλίου μπορεί να μεταβιβάζονται στο Δ/ντή της επιχείρησης αρμοδιότητες αυτής της παραγράφου. 3.Δ.ζ.13 Δημοτικές Επιχειρήσεις 7.Το Διοικητικό Συμβούλιο φροντίζει για την εξασφάλιση της δημοσιότητας των διαδικασιών και της λειτουργίας της επιχείρησης με διάφορα μέτρα, όπως είναι η ενημέρωση των δημοτών με την έκδοση ενημερωτικού φυλλαδίου που περιέχει τον προγραμματισμό, τον Προϋπολογισμό, τον Ισολογισμό και άλλα στοιχεία από τη δραστηριότητα της επιχείρησης, η δημοσιότητα στη διαδικασία πρόσληψης προσωπικού, προμηθειών και ανάθεσης μελετών ή έργων. Δεν δημοσιεύονται στοιχεία της επιχείρησης, εάν, κατά την κρίση του Διοικ. Συμβουλίου της, από τη δημοσίευσή τους θα παραβλαφθεί οικονομικά ή επιχείρηση, σε σχέση με τις άλλες ομοειδείς επιχειρήσεις. 8.Στα πλαίσια των οικονομικών δυνατοτήτων της επιχείρησης το Διοικητικό Συμβούλιό της μπορεί να καταρτίζει και χρηματοδοτεί κάθε χρόνο πρόγραμμα επιμόρφωσης των εργαζομένων στην επιχείρηση. Στα θέματα της επιμόρφωσης περιλαμβάνονται η οργάνωση και Διοίκηση των επιχειρήσεων και οι σύγχρονες επιστημονικές και τεχνολογικές εξελίξεις στους τομείς δραστηριότητας της επιχείρησης, με σκοπό την αύξηση της παραγωγικότητας και αποδοτικότητας της επιχείρησης καθώς και την ουσιαστικοποίηση της συμμετοχής των εργαζομένων στη διοίκησή της. Το πρόγραμμα επιμόρφωσης μπορεί να εντάσσεται σε ανάλογα προγράμματα φορέων του δημοσίου ή του ιδιωτικού τομέα ή σε κοινά προγράμματα των επιχειρήσεων των οργανισμών τοπικής αυτοδιοίκησης. Το πρόγραμμα επιμόρφωσης μπορεί να περιλαμβάνει και την παροχή εκπαιδευτικών αδειών για την πρακτική άσκηση των εργαζομένων. 9.Η έγκριση των αποφάσεων του Διοικ. Συμβουλίου επιχείρησης (των άρθρ.210 και 211 παρ.1 του Νόμ.1065/1980) από το αρμόδιο δημοτικό ή κοινοτικό συμβούλιο, γίνεται μέσα σε αποκλειστική προθεσμία ενός μηνός από τότε που θα του κοινοποιηθούν οι αποφάσεις αυτές. Αν περάσει η προθεσμία αυτή χωρίς να έχει εκδοθεί απόφαση του Δημοτικού ή Κοινοτικού Συμβουλίου, θεωρείται ότι η απόφαση του Διοικ. Συμβουλίου της επιχείρησης έχει εγκριθεί. Διάλυση και εκκαθάριση της επιχείρησης Άρθρ.4.-1.Δημοτική ή κοινοτική επιχείρηση διαλύεται με απόφαση του Δημοτικού ή Κοινοτικού Συμβουλίου, με την απόλυτη πλειοψηφία των μελών του και απόφαση του Υπουργού Εσωτερικών. 2.Η επιχείρηση επίσης διαλύεται: α)όταν λήξει χωρίς να παραταθεί η διάρκεια της επιχείρησης, β)σε περίπτωση πτώχευσης της επιχείρησης. 3.Τη διάλυση επιχείρησης ακολουθεί η εκκαθάριση. Εκτός από την περίπτωση της πτώχευσης, η εκκαθάριση γίνεται από εκκαθαριστές που ορίζονται από το δημοτικό ή κοινοτικό Συμβούλιο, αν η πράξη σύστασης της επιχείρησης δεν προβλέπει τον ορισμό ειδικών εκκαθαριστών. 4.Με τον ορισμό των εκκαθαριστών παύει αυτοδίκαια η εξουσία των μελών του Διοικ. Συμβουλίου και τις αρμοδιότητές του ασκούν οι εκκαθαριστές, εκτός από τις αρμοδιότητες που θα κρατήσει το ίδιο το Δημοτικό ή Κοινοτικό Συμβούλιο. Επίσης με τον ορισμό των εκκαθαριστών παύει αυτοδίκαια η εξουσία των ελεγκτών. Οι διοριζόμενοι εκκαθαριστές οφείλουν, μόλις αναλάβουν τα καθήκοντά τους, να ενεργήσουν απογραφή της περιουσίας της επιχείρησης. 5.Στην εκκαθάριση διεκπεραιώνονται οι εκκρεμείς υποθέσεις, εισπράττονται οι απαιτήσεις, ρευστοποιείται η περιουσία και πληρώνονται τα χρέη της επιχείρησης. Το υπόλοιπο περιέρχεται στο δήμο ή την κοινότητα που έχει συστήσει την επιχείρηση. Οι λογαριασμοί της εκκαθάρισης εγκρίνονται από το Δημοτικό ή Κοινοτικό Συμβούλιο, το οποίο επίσης αποφασίζει για την απαλλαγή των εκκαθαριστών, από κάθε ευθύνη. 6.Αν η διάλυση επιχείρησης έγινε λόγω λήξης της διάρκειας ή λόγω πτώχευσης, που όμως ανακλήθηκε ή περατώθηκε με συμβιβασμό, είναι δυνατή η αναβίωση της επιχείρησης με απόφαση του Δημοτικού ή Κοινοτικού Συμβουλίου και απόφαση του Υπουργού Εσωτερικών. 7.Η συγχώνευση δημοτικών ή κοινοτικών επιχειρήσεων γίνεται με απόφαση των δημοτικών ή κοινοτικών συμβουλίων που τις έχουν συστήσει και απόφαση του Υπουργού Εσωτερικών. Διαδημοτικές και διακοινοτικές Επιχειρήσεις Άρθρ.5.-1.Με τις αποφάσεις σύστασης διαδημοτικής ή διακοινοτικής επιχείρησης μπορεί να οριστεί κοινωνικός φορέας που θα εκπροσωπηθεί στο Διοικητικό Συμβούλιό της  2.Αν δεν ορίζεται διαφορετικά στην πράξη σύστασης διαδημοτικής ή διακοινοτικής επιχείρησης, το συμβούλιο του Δήμου ή της Κοινότητας που έχει το μεγαλύτερο ποσοστό συμμετοχής στο κεφάλαιο της επιχείρησης έχει την αρμοδιότητα: α)Του ορισμού της αποζημίωσης του Προέδρου, του αντιπροέδρου και των μελών του Διοικ. Συμβουλίου (παρ.3 άρθρ.206 Νόμ.1065/80), β)του διορισμού ελεγκτών για τον τακτικό διαχειριστικό έλεγχο (παρ.2 άρθρ.209 Νόμ.1065/80), γ)της έγκρισης των αποφάσεων του Διοικ. Συμβουλίου άρθρ.210 και παρ.1 άρθρ.211 Νόμ.1065/80), δ)του ορισμού μελών του Διοικητικού Συμβουλίου με μερική ή πλήρη απασχόληση στην επιχείρηση (παρ.4 άρθρ.3 της παρούσας απόφασης), ε)της αντικατάστασης των εκπροσώπων των εργαζομένων και του  κοινωνικού  φορέα  μετά από σύμφωνη γνώμη  (Μετά τη σελ.258,24) Σελ.258,25 Τεύχος Ζ81-Σελ.45 Δημοτικές Επιχειρήσεις 3.Δ.ζ.13 του οργάνου που τους πρότεινε (παρ.3 άρθρ.2 της παρούσας απόφασης) και στ)του ορισμού εκκαθαριστών και της έγκρισης των λογαριασμών της εκκαθάρισης (παρ.3, 4 και 5 άρθρ.4 της παρούσας απόφασης). Σε περίπτωση που το μεγαλύτερο ποσοστό συμμετοχής στο κεφάλαιο της επιχείρησης, το έχουν  περισσότεροι Δήμοι ή κοινότητες, στις αποφάσεις σύστασης της επιχείρησης αναφέρεται ρητά το Συμβούλιο του Δήμου ή Κοινότητας που ασκεί τις αρμοδιότητες αυτής της παραγράφου. 3.Τη διενέργεια έκτακτου διαχειριστικού ελέγχου και την έκτακτη σύγκληση του Διοικ. Συμβουλίου μπορεί να ζητήσει κάθε Δημοτικό ή κοινοτικό Συμβούλιο που συμμετέχει στην Επιχείρηση. 4.Οι διατάξεις της παρ.3 του άρθρ.208 του Νόμ.1065/1980 εφαρμόζονται και στις διαδημοτικές ή διακοινοτικές επιχειρήσεις. Το τμήμα των καθαρών κερδών που διατίθεται για την εκτέλεση κοινωφελών έργων, διανέμεται στους δήμους και τις Κοινότητες που συμμετέχουν, ανάλογα με το ποσοστό συμμετοχής τους στο κεφάλαιό της. 5.Η αποχώρηση Δήμου ή Κοινότητας από επιχείρηση ή η συμμετοχή νέου μέλους σ’ αυτήν γίνεται με απόφαση του Δημοτικού ή Κοινοτικού Συμβουλίου του, με αποφάσεις των Δημοτικών και Κοινοτικών Συμβουλίων Δήμων και Κοινοτήτων που συμμετέχουν στην επιχείρηση και έχουν αθροιστικά ποσοστό συμμετοχής στο κεφάλαιό της περισσότερο από πενήντα στα εκατό και απόφαση του Υπουργού Εσωτερικών. 6.Σε Δήμο ή Κοινότητα που αποχωρεί καταβάλλεται από την επιχείρηση μόνο το ποσοστό του αρχικού κεφαλαίου και τα περιουσιακά στοιχεία που εισέφερε. Ο Δήμος ή η Κοινότητα αυτή δεν έχει κανένα άλλο δικαίωμα στο υπόλοιπο κεφάλαιο και τα περιουσιακά στοιχεία της επιχείρησης. Το ποσοστό συμμετοχής νέου μέλους υπολογίζεται πάντοτε πάνω στο αρχικό κεφάλαιο της Επιχείρησης. 7.Το αρχικό κεφάλαιο της επιχείρησης μπορεί να αυξηθεί με νέα εισφορά από τους Δήμους και Κοινότητες που συμμετέχουν, μόνο αν όλα τα δημοτικά ή κοινοτικά συμβούλιά τους το αποφασίσουν, χωρίς να απαιτείται τροποποίηση της πράξης σύστασης της Επιχείρησης. Η ίδια διαδικασία τηρείται για την περίπτωση της μείωσης του αρχικού κεφαλαίου. Σελ.258,26 Τεύχος Ζ81-Σελ.46 8.Διαδημοτική ή διακοινοτική επιχείρηση διαλύεται με αποφάσεις δημοτικών και κοινοτικών συμβουλίων που έχουν αθροιστικά ποσοστό συμμετοχής στο κεφάλαιο της επιχείρησης περισσότερο από πενήντα στα εκατό και απόφαση του Υπουργείου Εσωτερικών. Στην πράξη σύστασης της Επιχείρησης μπορεί να προβλέπεται αυξημένη πλειοψηφία για τη διάλυσή της. Το υπόλοιπο που απομένει μετά την εκκαθάριση διανέμεται στους Δήμους και τις κοινότητες που συμμετέχουν στην επιχείρηση, ανάλογα με το ποσοστό συμμετοχής τους στο κεφάλαιό της. 9.Σε περίπτωση σύστασης διαδημοτικού ή διακοινοτικού οργάνου (παρ.4 άρθρ.213 Νόμ.1065/80), το όργανο αυτό ασκεί τις αρμοδιότητες των εδαφ. α΄ έως ε΄της παρ.2 και της παρ.3 αυτού του άρθρου και επιπλέον: α)αποφασίζει για την αποδοχή της αποχώρησης ή συμμετοχής Δήμου ή Κοινότητας στην επιχείρηση (παρ.5 του παρόντος άρθρου), β) αποφασίζει για τη διάλυση της επιχείρησης, ορίζει εκκαθαριστές και εγκρίνει τους λογαριασμούς της εκκαθάρισης (παρ.1, 3, 4 και 5 άρθρ.4 της παρούσας απόφασης) και γ)αποφασίζει για όσα άλλα θέματα του αναθέτουν τα δημοτικά και κοινοτικά συμβούλια με τις αποφάσεις σύστασης της επιχείρησης. 10.Για τη θητεία του διαδημοτικού ή διακοινοτικού οργάνου, την αντικατάσταση των μελών του και τη νόμιμη λειτουργία του με ελλιπή σύνθεση εφαρμόζονται αναλογικά οι διατάξεις των παρ.2, 3 και 4 του άρθρ.2 της παρούσης απόφασης, εκτός από τον ορισμό των νέων μελών του οργάνου, που γίνεται μέσα σε δύο μήνες, από την εγκατάσταση των νέων Δημοτικών και Κοινοτικών Αρχών, ή σε περίπτωση σύστασης νέας επιχείρησης, από τη δημοσίευση της οικείας συστατικής πράξης. Το όργανο αυτό εκλέγει τον πρόεδρο και τον αντιπρόεδρό του στην πρώτη συνεδρίασή του που συγκαλείται από το Δήμαρχο ή Πρόεδρο Κοινότητας του Δήμου ή της Κοινότητας που έχει το μεγαλύτερο ποσοστό συμμετοχής στο κεφάλαιο της επιχείρησης, ή από το Δήμαρχο ή Πρόεδρο Κοινότητας που ορίζεται ρητά στις αποφάσεις σύστασης της επιχείρησης. 3.Δ.ζ.13 Δημοτικές Επιχειρήσεις 11.Το διαδημοτικό ή διακοινοτικό όργανο συνέρχεται τακτικά τουλάχιστο τρεις φορές το χρόνο και έκτακτα όταν οι υποθέσεις της επιχείρησης το απαιτούν. Το όργανο αυτό συγκαλείται από τον Πρόεδρό του, ο οποίος υποχρεώνεται να το συγκαλέσει και όταν το ζητήσει το ένα πέμπτο των μελών του ή το Διοικητικό Συμβούλιο της επιχείρησης, με γραπτή αίτηση στην οποία αναφέρονται τα θέματα που θα συζητηθούν. Αν ο Πρόεδρος δεν το συγκαλέσει μέσα σε δεκαπέντε μέρες από την υποβολή της αίτησης, το όργανο συνέρχεται ύστερα από πρόσκληση εκείνων που υπέβαλαν την αίτηση και αποφασίζει για τα θέματα για τα οποία είχε ζητηθεί η σύγκλησή του. 12.Το διαδημοτικό ή διακοινοτικό όργανο συγκαλείται με γραπτή πρόσκληση που αναφέρει τον τόπο, την ημερομηνία και την ώρα που θα συνέλθει το όργανο και τα θέματα που θα συζητηθούν. Η πρόσκληση στέλνεται με τηλεγράφημα ή επιστολή στα μέλη του οργάνου τουλάχιστον δέκα μέρες πριν από τη συνεδρίασή του. Αν υπάρχει κατεπείγουσα ανάγκη, που αναφέρεται στην πρόσκληση, μπορεί αυτή να επιδοθεί το λιγότερο τρεις μέρες από τη συνεδρίαση του οργάνου. 13.Για τη λειτουργία του διαδημοτικού ή διακοινοτικού οργάνου εφαρμόζονται αναλογικά οι διατάξεις της παρ.2 του άρθρ.3 της παρούσας απόφασης. Για ορισμένες από τις αρμοδιότητες του οργάνου αυτού και ιδιαίτερα για τη διάλυση της επιχείρησης, μπορεί να προβλέπεται στην πράξη σύστασης της επιχείρησης, αυξημένη πλειοψηφία για τη λήψη απόφασης. Με απόφασή του το όργανο αυτό μπορεί να ψηφίσει Κανονισμό λειτουργίας του. 14.Καθήκοντα γραμματέα του διαδημοτικού ή διακοινοτικού οργάνου ανατίθενται από τον Πρόεδρό του σε υπάλληλο του Δήμου ή της Κοινότητας από τον οποίο προέρχεται ο Πρόεδρος. Κάθέ δαπάνη που αφορά τη λειτουργία του οργάνου αυτού και η αποζημίωση του γραμματέα καταβάλλονται από τη διαδημοτική ή διακοινοτική επιχείρηση, με ειδική εντολή του Προέδρου του διαδημοτικού ή διακοινοτικού οργάνου. Το ύψος της αποζημίωσης του γραμματέα ορίζεται με απόφαση του οργάνου αυτού. Εκτίμηση περιουσιακών στοιχείων Άρθρ.6.-Η εκτίμηση των περιουσιακών στοιχείων που διατίθενται από Δήμο ή Κοινότητα σε Δημοτική ή Κοινοτική επιχείρηση, ενεργείται από την επιτροπή του άρθρ.9 του Κωδικοποιημένου Νόμ.2190/1920. Οι εκθέσεις εκτιμήσεως δημοσιεύονται στο Τεύχ. Β΄ της Εφημερίδος της Κυβερνήσεως.